Pasiūlymas Tarybos sprendimas dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Bendrijų biudžeto ir jos nuosavųjų išteklių tikslais /* KOM/2009/0238 galutinis - CNS 2009/0068 */





[pic] | EUROPOS BENDRIJŲ KOMISIJA | Briuselis, 26.5.2009 KOM(2009) 238 galutinis 2009/0068 (CNS) Pasiūlymas TARYBOS SPRENDIMAS dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Bendrijų biudžeto ir jos nuosavųjų išteklių tikslais AIŠKINAMASIS MEMORANDUMAS ĮžANGA Netiesiogiai apskaičiuotos finansinio tarpininkavimo paslaugos (NAFTAP) yra vienas iš finansų įstaigų (paprastai bankų) produktų, kuris nėra teikiamas parduodant tiesiogines paslaugas fiksuota kaina, bet už paskolas nustatant aukštesnę nei už indėlius palūkanų normą (palūkanų normos skirtumas). NAFTAP išdėstymas Europos nacionalinių ir regioninių sąskaitų sistemoje (ESS 95) apibrėžtas 1998 m. vasario 16 d. Tarybos reglamente (EB) Nr. 448/98, kuriuo pildytas ir iš dalies pakeistas 1996 m. birželio 25 d. Tarybos reglamentas (EB) Nr. 2223/96 ir kuris nuo 2005 m. sausio 1 d. įgyvendintas 2002 m. spalio 23 d. Komisijos reglamentu (EB) Nr. 1889/2002. Tačiau NAFTAP nėra išdėstomos savaime Bendrijos biudžeto ir jos nuosavųjų išteklių tikslais. Pirmiausia, pagal Tarybos reglamento (EB) Nr. 448/98 8 straipsnio 1 dalį, taikant specialią nukrypti leidžiančią nuostatą, remiantis Komisijos pasiūlymu reikia priimti vieningą Tarybos sprendimą. Antra, jeigu nustatoma, kad dėl NAFTAP išdėstymo labai keičiasi BNP, pagal atitinkamai 2000 m. rugsėjo 29 d. Tarybos sprendimo 2000/597/EB, Euratomas 2 straipsnio 7 dalies antrą pastraipą ir 2007 m. birželio 7 d. Tarybos sprendimą 2007/436/EB, Euratomas Taryba, veikdama vieningai pagal Komisijos pasiūlymą ir pasikonsultavusi su Europos Parlamentu, nusprendžia, ar minėtuosius pakeitimus reikia taikyti įgyvendinant abu šiuos sprendimus. NAFTAP išdėstymu siekiant nustatyti bendrąsias nacionalines pajamas (BNP), naudojamas Europos bendrijos biudžeto ir jos nuosavųjų išteklių tikslais, būtų daromas reikšmingas poveikis valstybių narių atliekamiems nuosavųjų išteklių įmokų apskaičiavimams ir taip pat būtų keičiamos viršutinės mokėjimų ir įsipareigojimų ribos, kaip nustatyta atitinkamuose abiejų sprendimų 3 straipsniuose. Dėl šių priežasčių Komisija mano, kad NAFTAP išdėstymu labai keičiamos BNP. Todėl šiame Komisijos komunikate pateikiamas Tarybos sprendimo pasiūlymas, pagal kurio: - 1 straipsnį, remiantis Tarybos reglamento Nr. 448/98 8 straipsnio 1 dalimi, nustatoma, kad dabar NAFTAP išdėstomos siekiant nustatyti bendrąsias nacionalines pajamas (BNP) Europos Bendrijų biudžeto ir jos nuosavųjų išteklių tikslais; - 2 straipsnį, remiantis Tarybos sprendimo 2000/597/EB, Euratomas 2 straipsnio 7 dalies antra pastraipa ir 3 straipsniu, nustatoma, kad NAFTAP taikomos šio sprendimo tikslais nuo 2005 m. sausio 1 d. iki 2006 m. gruodžio 31 d.; - 3 straipsnį, remiantis Tarybos sprendimo 2007/436/EB, Euratomas 2 straipsnio 7 dalies antra pastraipa ir 3 straipsniu, nustatoma, kad NAFTAP taikomos šio sprendimo tikslais nuo 2007 m. sausio 1 d. NAFTAP IšDėSTYMAS BENDRIJOS NUOSAVųJų IšTEKLIų TIKSLAIS Galimybė naudotis ESS 95 duomenimis su išdėstytomis NAFTAP Tarybos reglamente (EB) Nr. 448/98 apibrėžtas NAFTAP išdėstymas ESS 95 ir valstybių narių prašoma per bandomąjį laikotarpį pateikti atliktų apskaičiavimų rezultatus (4 straipsnis), o vėliau rezultatų įvertinimą (5 straipsnis). Šis įvertinimas buvo patenkinamas ir galiausiai Tarybos reglamentas (EB) Nr. 448/98 buvo įgyvendintas Komisijos reglamentu (EB) Nr. 1889/2002, kuris taikomas nuo 2005 m. sausio 1 d. (2 straipsnis) ir įpareigoja valstybes nares išdėstyti NAFTAP perduodant ESS 95 duomenis. Perduodamos 2008 m. rugsėjo–spalio mėn. ESS 95 duomenis visos valstybės narės pirmą kartą laikėsi šio reikalavimo, dėl to Komisija galėjo pateikti šį pasiūlymą. NAFTAP išdėstymas siekiant nustatyti BNP, naudojamas nuosavųjų išteklių tikslais Tarybos reglamento (EB) Nr. 448/98 8 straipsnio 1 dalyje nustatyta: „nukrypstant nuo šio reglamento, sprendimą dėl NAFTAP išdėstymo nustatant BNP [bendrąjį nacionalinį produktą vėliau, 2002 m., pakeitė BNP pagal Sprendimo (EB) Nr. 2000/597 2 straipsnio 7 dalies pirmą pastraipą], naudojamą Bendrijos biudžeto ir jos nuosavų išteklių tikslais, Komisijos siūlymu vieningai priima Taryba“. Tai reiškia, kad, taikant nukrypti leidžiančią nuostatą, Tarybos reglamentas (EB) Nr. 448/98, kuriuo iš dalies pakeista ESS 95, kiek tai susiję su NAFTAP išdėstymu, netaikomas nustatant BNP, naudojamas nuosavųjų išteklių tikslais. Šio pasiūlymo (1 straipsnio) tikslas – Taryba turi priimti sprendimą, kad NAFTAP turėtų būti išdėstytos siekiant nustatyti BNP, naudojamas nuosavųjų išteklių tikslais. Iš tikrųjų nuosavųjų išteklių tikslais tikslinga naudoti naujausius statistikos metodus ir atitinkamai apibrėžti BNP, kaip numatė Komisija taikydama ESS 95 pagal vėliau pakeistą Tarybos reglamentą (EB) Nr. 2223/96. NAFTAP išdėstymo taikymas įgyvendinant Sprendimą (EB) Nr. 2000/597 Sprendimo (EB) Nr. 2000/597 2 straipsnio 7 dalies antroje pastraipoje nustatyta: „jeigu dėl ESS 95 pakeitimų bendrosios nacionalinės pajamos labai pasikeistų, kaip numatė Komisija, Taryba, veikdama vieningai pagal Komisijos pasiūlymą ir pasikonsultavusi su Europos Parlamentu, nusprendžia, ar minėtuosius pakeitimus reikia taikyti įgyvendinant šį sprendimą“. NAFTAP išdėstymu BNP vidutiniškai didinamos daugiau negu 1 %, dėl to, taikant Sprendimo (EB) Nr. 2000/597 3 straipsnyje aprašytą metodą, reiškia, kad akivaizdžiai keičiamos šiuo straipsniu nustatytos viršutinės ribos. Tai reiškia, kad NAFTAP išdėstymas yra labai didelis pasikeitimas minėtojo 2 straipsnio 7 dalies antros pastraipos prasme. Šio pasiūlymo (2 straipsnio) tikslas – tik 2005 ir 2006 m. taikyti NAFTAP išdėstymą įgyvendinant Sprendimą (EB) Nr. 2000/597. NAFTAP išdėstymo taikymas įgyvendinant Sprendimą (EB) Nr. 2007/436 Sprendimo (EB) Nr. 2007/436 2 straipsnio 7 dalies antroje pastraipoje nustatyta: „jeigu dėl ESS 95 pakeitimų bendrosios nacionalinės pajamos labai pasikeistų, kaip numatė Komisija, Taryba, veikdama vieningai pagal Komisijos pasiūlymą ir pasikonsultavusi su Europos Parlamentu, nusprendžia, ar minėtuosius pakeitimus reikia taikyti įgyvendinant šį sprendimą“. NAFTAP išdėstymu BNP vidutiniškai didinamos daugiau negu 1 %, dėl to, taikant Sprendimo (EB) Nr. 2007/436 3 straipsnio 3 dalyje aprašytą metodą, reiškia, kad akivaizdžiai keičiamos šiuo straipsniu nustatytos viršutinės ribos. Tai reiškia, kad NAFTAP išdėstymas yra labai didelis pasikeitimas minėtojo 2 straipsnio 7 dalies antros pastraipos prasme. Šio pasiūlymo (3 straipsnio) tikslas – nuo 2007 m. taikyti NAFTAP išdėstymą įgyvendinant Sprendimą (EB) Nr. 2007/436. Įsigaliojimas ir galiojimas Įsigaliojimas numatytas 2005 m. sausio 1 d., kai įsigalioja Komisijos reglamentas (EB) Nr. 1889/2002. 2009/0068 (CNS) Pasiūlymas TARYBOS SPRENDIMAS dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Bendrijų biudžeto ir jos nuosavųjų išteklių tikslais (//EB, Euratomas) EUROPOS SĄJUNGOS TARYBA, atsižvelgdama į atitinkamai 2000 m. rugsėjo 29 d. Tarybos sprendimo 2000/597/EB, Euratomas 2 straipsnio 7 dalies antrą pastraipą ir 2007 m. birželio 7 d. Tarybos sprendimą 2007/436/EB, atsižvelgdama į Komisijos pasiūlymą, atsižvelgdama į Europos Parlamento nuomonę[1], atsižvelgdama į Audito Rūmų nuomonę[2], kadangi: 1. 1998 m. vasario 16 d. Tarybos reglamento (EB) Nr. 448/98 8 straipsnio 1 dalyje, kuria papildomas ir iš dalies keičiamas Reglamentas (EB) Nr. 2223/96 dėl netiesiogiai apskaičiuotų finansinio tarpininkavimo paslaugų (NAFTAP) išdėstymo Europos nacionalinių ir regioninių sąskaitų sistemoje (ESS)[3], nustatyta, kad sprendimą dėl NAFTAP išdėstymo siekiant nustatyti bendrąjį nacionalinį produktą, naudojamą Bendrijos biudžeto ir jos nuosavųjų išteklių tikslais, Komisijos siūlymu vieningai priima Taryba. Bendrojo nacionalinio produkto metodą nuo 2002 m. pakeitė bendrųjų nacionalinių pajamų (BNP) metodas pagal 2000 m. rugsėjo 29 d. Tarybos sprendimo 2000/597/EB, Euratomas dėl Europos Bendrijų nuosavų išteklių sistemos[4] 2 straipsnio 7 dalies pirmą pastraipą. 2. Bendrijos biudžeto ir nuosavųjų išteklių tikslais dera taikyti naujausius statistinius metodus, pirmiausiai kiek tai susiję su BNP nustatymu, kaip numatė Komisija taikydama Europos nacionalinių ir regioninių sąskaitų sistemą (ESS 95). Todėl NAFTAP turėtų būti išdėstytos siekiant nustatyti BNP, naudojamas Europos bendrijos biudžeto ir jos nuosavųjų išteklių tikslais. 3. Pagal Tarybos sprendimo 2000/597/EB, Euratomas 2 straipsnio 7 dalies antrą pastraipą, jeigu dėl Europos nacionalinių ir regioninių sąskaitų sistemos pakeitimų bendrosios nacionalinės pajamos labai pasikeistų, kaip numatė Komisija, Taryba, veikdama vieningai, nusprendžia, ar minėtuosius pakeitimus reikia taikyti įgyvendinant tą sprendimą. Panašiai pagal 2007 m. birželio 7 d. Tarybos sprendimo 2007/436/EB, Euratomas dėl Europos Bendrijų nuosavų išteklių sistemos[5] 2 straipsnio 7 dalies antrą pastraipą, jei dėl Europos nacionalinių ir regioninių sąskaitų sistemos pakeitimų bendrosios nacionalinės pajamos labai pasikeistų, kaip numatė Komisija, Taryba, veikdama vieningai pagal Komisijos pasiūlymą ir pasikonsultavusi su Europos Parlamentu, nusprendžia, ar minėtuosius pakeitimus reikia taikyti įgyvendinant tą sprendimą. 4. NVFTAP išdėstymas yra labai didelis pasikeitimas Sprendimo 2000/597/EB, Euratomas 2 straipsnio 7 dalies antros pastraipos prasme, nes dėl to BNP vidutiniškai padidinamos 1 % ir reiškia, kad, taikant to sprendimo 3 straipsnyje aprašytą metodą keičiamos tame straipsnyje nurodytos viršutinės ribos. Dėl tų pačių priežasčių NVFTAP išdėstymas yra labai didelis pasikeitimas Sprendimo 2007/436/EB, Euratomas 2 straipsnio 7 dalies antrą pastraipos prasme. 5. Todėl NVFTP išdėstymas turėtų būti taikomas įgyvendinant sprendimus 2000/597/EB, Euratomas ir 2007/436/EB, Euratomas. 6. 2002 m. spalio 23 d. Komisijos reglamentas (EB) Nr. 1889/2002 dėl Tarybos reglamento (EB) Nr. 448/98 įgyvendinimo taikomas nuo 2005 m. sausio 1 d. 7. Siekiant nuoseklumo šis sprendimas turėtų įsigalioti 2005 m. sausio 1 d. Atitinkamai NAFTAP išdėstymas siekiant nustatyti bendrąsias nacionalines pajamas (BNP), naudojamas Europos bendrijos biudžeto ir jos nuosavųjų išteklių tikslais, turėtų būti taikomas įgyvendinant Sprendimą 2000/597/EB, Euratomas nuo 2005 m. sausio 1 d. iki 2006 m. gruodžio 31 d., nes tas sprendimas 2007 m. sausio 1 d. buvo panaikintas Sprendimu 2007/436/EB, Euratomas. Tas išdėstymas turėtų būti taikomas įgyvendinant Sprendimą 2007/436/EB, Euratomas nuo 2007 m. sausio 1 d., kurią tas sprendimas įsigaliojo, NUSPRENDĖ: 1 straipsnis Netiesiogiai apskaičiuotos finansinio tarpininkavimo paslaugos išdėstomos nustatant bendrąsias nacionalines pajamas, naudojamas Europos bendrijos biudžeto ir jos nuosavųjų išteklių tikslais. 2 straipsnis Netiesiogiai apskaičiuotų finansinio tarpininkavimo paslaugų išdėstymas pagal 1 straipsnį taikomas įgyvendinant Sprendimą 2000/597/EB, Euratomas nuo 2005 m. sausio 1 d. iki 2006 m. gruodžio 31 d. 3 straipsnis Netiesiogiai apskaičiuotų finansinio tarpininkavimo paslaugų išdėstymas pagal 1 straipsnį taikomas įgyvendinant Sprendimą 2007/436/EB, Euratomas nuo 2007 m. sausio 1 d. 4 straipsnis Šis sprendimas įsigalioja jo paskelbimo Europos Sąjungos oficialiajame leidinyje dieną. Jis įsigalioja 2005 m. sausio 1 d. Priimta Briuselyje Tarybos vardu Pirmininkas [1] OL C […], […], p. […]. [2] OL C […], […], p. […]. [3] OL L 58, 1998 2 27, p. 1. [4] OL L 253, 2000 10 7, p. 42. [5] OL L 163, 2007 6 23, p. 17.